**SVEUČILIŠTE JOSIPA JURJA STROSSMAYERA U OSIJEKU**

**GRADSKA I SVEUČILIŠNA KNJIŽNICA OSIJEK**

31000 OSIJEK, EUROPSKA AVENIJA 24,

OIB: **46627536930**; ŽUPANIJA **14**; GRAD 312;

RKP: **2508**

MB: 0**3014347**

RAZINA:**11**, RAZDJEL: **080**

ŠIFRA DJELATNOSTI: **9101**

Razina prema NKD: 11

**BILJEŠKE UZ FINANCIJSKE IZVJEŠTAJE ZA RAZDOBLJE**

**1. SIJEČNJA DO 31. PROSINCA 2023. GODINE**

Bilješke su obvezne i čine dopunu podataka uz financijske izvještaje.

U privitku su kratke dopune za pojedine stavke u obveznim financijskim izvještajima: Izvještaju o prihodima i rashodima, primicima i izdacima (PR-RAS), Bilanci na dan 31.12. 2023. (BIL), Izvještaju o promjenama vrijednosti imovine (P-VRIO) i Izvještaj o rashodima prema funkcijskoj klasifikaciji (RAS-funkcijski)s objašnjenjem većih odstupanja (iznad 10%) u odnosu na prethodno razdoblje.

**UVOD**

Gradska i sveučilišna knjižnica Osijek najveća je knjižnica istočne Hrvatske i djeluje kao knjižnica s dvojnom funkcijom: središnja gradska, odnosno narodna knjižnica grada Osijeka i županijska, matična narodna knjižnica Osječko-baranjske županije te matična sveučilišna knjižnica Sveučilišta Josipa Jurja Strossmayera u Osijeku. Osim Nacionalne i sveučilišne knjižnice u Zagrebu, jedina je knjižnica u kontinentalnom dijelu Hrvatske koja prima Obvezni primjerak RH.

Zakonom o visokim učilištima (NN. 96/93., članak 154. i NN 59./96. - pročišćeni tekst, članak 178.) osnivačka i vlasnička prava nad Knjižnicom prenesena su na Sveučilište Josipa Jurja Strossmayera u Osijeku te je Knjižnica definirana kao ustanova čija djelatnost osigurava cjelovitost i potrebni standard sustava visoke naobrazbe na Sveučilištu, a u knjižničnom smislu kao sveučilišna, odnosno znanstvena knjižnica.

Zakon o proračunu, Pravilnik o proračunskom računovodstvu i Računskom planu i Pravilnik o financijskom izvještavanju u proračunskom računovodstvu obvezuje sve proračunske korisnike da izrade financijske izvještaje za proračunsku godinu.

Sukladno Statutu Knjižnice Upravno vijeće prihvaća godišnje financijske izvještaje, a sukladno Statutu Sveučilišta Josip Jurja Strossmayera u Osijeku, Senat prihvaća godišnji obračun svih sastavnica Sveučilišta, a time i Knjižnice. Gradsko vijeće Grada Osijeka prihvaća godišnja izvješća Knjižnice za gradsku djelatnost.

Prema Pravilniku o utvrđivanju korisnika proračuna i o vođenju registra korisnika Proračuna Gradska i sveučilišna knjižnica Osijek je i u 2023. godini registrirana kao proračunski korisnik Državnog proračuna.

Odgovorna osoba je ravnateljica Knjižnice, Dubravka Pađen Farkaš, viša knjižničarka.

Knjižnica nije u sustavu PDV.

Sveučilište Josipa Jurja Strossmayera u Osijeku svojim financijskim planom planira sredstva za redovno poslovanje Knjižnice. Senat Sveučilišta donosi odluku o raspodjeli odobrenih godišnjih sredstava za plaće, materijalna prava zaposlenika, troškove poslovanja i dr., koje doznačuje nadležno Ministarstvo znanosti i obrazovanja RH mjesečno iz Državne riznice, a prema zahtjevima Sveučilišta.

Sukladno Zakonu o knjižnicama, Knjižnica obavlja dvojnu djelatnost: gradsku i sveučilišnu. Gradsku djelatnost financira Grad Osijek iz svog proračuna po odobrenom Programu rada Knjižnice. Grad Osijek iz Proračuna, prema pismenim zahtjevima Knjižnice, doznačuje mjesečno odobrena sredstva za zaposlene, materijalne rashode i nabavu knjižne i neknjižne građe kao pomoć iz gradskog proračuna.

Prema objavljenim natječajima za pojedine programe knjižnične djelatnosti: rad Razvojno matične službe, rad Matične službe za visokoškolske i specijalne knjižnice, rad Središnje knjižnice za austrijsku manjinu, nabava knjižne građe, opreme te ostale programe sredstva osigurava Ministarstvo kulture. Svim proračunima redovito se dostavljaju potrebni financijski izvještaji o utrošku odobrenih sredstava.

**IZVJEŠTAJ O PRIHODIMA I RASHODIMA, PRIMICIMA I IZDACIMA ZA**

**RAZDOBLJE OD 1.1. DO 31.12. 2023. GODINE – (PR- RAS)**

1. **Ukupni prihodi poslovanja (šifra 6)**

Knjižnica djeluje kao knjižnica s dvojnom funkcijom i financira se iz više izvora: gradsku djelatnost iz Proračuna grada Osijeka i Državnog proračuna putem Ministarstva kulture RH; sveučilišnu djelatnost iz Državnog proračuna od Ministarstva znanosti i obrazovanja RH, odnosno Sveučilišta Josipa Jurja Strossmayera u Osijeku. Ukupni prihodi u 2023. su povećani u odnosu na 2022.

1. **Pomoći od inozemnih vlada (šifra 631)**

Prijašnjih godina Knjižnica je krajem tekuće godine primala sredstva od Američkog veleposlanstava SAD-a, koje je trebala utrošiti do kraja slijedeće godine. Ove godine se mijenja poslovanje i sredstva za 2023. ćemo primiti u 2024. i do konca 2024. ih trebamo utrošiti. Sredstva primamo temeljem naše prijave prijedloga programa.

1. **Pomoći iz proračuna koji im nije nadležan (šifra 636)**

Sredstva Grada Osijeka za financiranje gradske djelatnosti Knjižnice planirana su u Proračunu Grada i Rebalansima proračuna Grada za 2023. godinu i to za rashode za zaposlene i materijalne rashode te nabavu opreme i knjižne građe. U odnosu na 2022. sredstva su povećana, najvećim dijelom jer dolazi do povećanja rashoda za zaposlene ( rast osnovice, dodatci na plaću te materijalnih prava zaposlenika).

**4. Pomoći Ministarstva kulture i medija RH** **(šifra 6391, 6392)** su pomoći istog proračuna (Državnog) i 2023. godine, prema Pravilniku o proračunskom računovodstvu, evidentiraju se na grupi 639. U 2023. došlo je do povećanja u odnosu na 2022., dolazi do rasta rashoda za zaposlene (rast osnovice, dodatci na plaću i materijalna prava zaposlenika ). U rujnu 2022. prijavili smo se na Poziv za predlaganje programa javnih potreba u kulturi Republike Hrvatske za 2023. godinu i Ministarstvo kulture i medija nam je osiguralo sredstva u iznosu od 13.272,28 eura za program zaštite i očuvanja nepokretnih kulturnih dobara: Osijek, palača Gillming-Hengl (što smo utrošili za obnovu stolarije središnje zgrade Knjižnice). Kao i prošle godine na temelju javnih potreba primili smo sredstva za nabavu računalne opreme i knjižne građe. Od 2023. godine od Ministarstva kulture i medija RH primamo sredstva i sami po predloženom popisu nabavljamo knjige po modelu Otkup knjižne i neknjižne građe (ove smo godine primili 55.000,00 eura), dok smo prijašnjih godina primali knjige (otkup je provodilo samo MK ).

**5. Tekući prijenos između proračunskih korisnika temeljem prijenosa EU sredstava (šifra 6393)**

U 2023. godini djelatnici Knižnice su išli na stručno usavršavanje u okviru Erasmus programa.

**6. Prihodi od kamata po viđenju (šifra 64)**

Knjižnica ima otvoren žiro račun za obavljanje platnog prometa u zemlji u PBZ d.d. Zagreb te je ostvarila kamate po viđenju za sredstva na računu.

**7. Prihodi po posebnim propisima (šifra 65)**

Temeljem Tumačenja Ministarstava financija, upisnina u Knjižnicu predstavlja sufinanciranje cijene u kulturi i knjiži se na konto 6526 – ostali nespomenuti prihodi. Prihodi u 2023. su povećani u odnosu na godinu prije, povećan je broj korisnika Knjižnice.

**8. Prihodi od prodaje proizvoda i robe te pruženih usluga (šifra 66)**

Vlastiti prihodi Knjižnice u 2023. godini su prihodi od fotokopiranja knjižnične građe, međuknjižnične posudbe, korištenja programa za knjižnično poslovanje (CROLIST) u knjižnicama pojedinih fakulteta Sveučilišta Josipa Jurja Strossmayer u Osijeku i dr. Ti prihodi su blago povećani u odnosu na godinu prije.

**9. Donacije od pravnih i fizičkih osoba izvan općeg proračuna (šifra 663)**

Donacije od pravnih i fizičkih osoba izvan općeg proračuna se odnose na donacije knjižne građe pravnih i fizičkih osoba koji je u ovoj godini bilo manje nego u prethodnoj.

**10. Prihodi iz proračuna za financiranje redovne djelatnosti korisnika proračuna (šifra 67)**

Knjižnica je prema razvrstavanju u Registru korisnika državnog proračuna. Prihodi nadležnog Ministarstva znanosti i obrazovanja RH za sveučilišnu djelatnost u 2023. godinu su povećani u odnosu na godinu prije jer je došlo do povećanja rashoda za zaposlene ( rast osnovice, dodaci na plaću, rast materijalnih prava zaposlenika ).

**11. Rashodi poslovanja (šifra 3)**

Sveukupni rashodi poslovanja su povećani u odnosu na godinu prije.

**12. Rashodi za zaposlene (šifra 31)**

Rashodi za zaposlene u 2023. su povećani u odnosu na 2022. Došlo je do rasta osnovice plaće, dodatka na plaću, rast materijalnih prava zaposlenika.

**13. Materijalni rashodi (šifra 32)**

Materijalni rashodi su povećani u odnosu na godinu prije.

**14. Službena putovanja (šifra 3211)**

Do povećanja ostale naknade troškova za službena putovanja dolazi jer je veći broj djelatnika išlo na stručno usavršavanje kroz program Erasmus.

**15. Rashodi za energiju (šifra 3223)**

Rashodi za energiju ovise o cijeni na tržištu energenata i stvarnoj potrošnji.

**16. Rashodi za materijal i dijelove za tekuće i investicijsko održavanje (šifra 3224)**

U 2023. dolazi do povećanja, nabavljamo materijal za popravak pulta na posudbenom odjelu.

**17. Rashodi za sitni inventar i autogume (šifra 3225)**

Rashodi su smanjeni u odnosu na prošlu godinu jer je nabavljeno manje neknjižne građe – igračaka za dječji odjel.

**18. Rashodi za službenu, radnu i zaštitnu odjeću i obuću (šifra 3227)**

U 2023. godini zbog dotrajalosti je nabavljena radna i zaštitna odjeća za pomoćno osoblje, spremačice.

**19. Rashodi za usluge tekućeg i investicijskog održavanja (šifra 3232)**

Rashodi su povećani u odnosu na 2022. U 2023. godine primili smo sredstva od Ministarstva kulture i medija za zamjenu stolarije na zgradi Knjižnice i promjenu ventila na radijatorima iste. Te smo nadogradili wireless mrežu i promijenili patch panele u razvodnom ormaru.

**20. Rashodi za zakupnine i najamnine (šifra 3235)**

U 2023. dolazi do rasta cijene pričuva za ogranke na kojima su naši vanjski odijeli, a koja smo dobili na korištenje od Grada Osijeka. Također su nabavljene i licence za knjižnične i računovodstvene programe.

**21. Rashodi za zdravstvene usluge (šifra 3236)**

Rashodi su smanjeni u odnosu na prošlu godinu – manji broj djelatnika je išao na sistematski pregled.

**20. Intelektualne usluge i osobne usluge (šifra 3237)**

Do povećanja u 2023. je došlo jer smo za potrebu prijave na natječaj izradili projekt za Energetsku obnovu zgrade sa statusom kulturnog zaštićenog dobra.

**21. Računalne usluge (šifra 3238)**

U 2023. godini smo licence za knjigovodstvene i računalne programe knjižili na odvojeni konto.

**22. Ostale usluge (3239)**

U 2023. dolazi do povećanja jer smo prijavom na natječaj od Ministarstva znanosti i obrazovanja dobili sredstva za tisak slikovnice prevedene na druge jezike.

**23. Naknada za rad predstavničkim tijelima (šifra 3291)**

U 2023. održana je manje sjednica upravnog vijeća u odnosu na 2022., sukladno tomu manji su izdatci, naknade isplaćujemo po održanoj sjednici.

**24. Premije osiguranja (šifra 3292)**

Rashodi su blago porasli u odnosu na 2022. jer je došlo do povećanja cijene osiguranja.

**25. Reprezentacija (šifra 3293)**

Rashodi su smanjeni u odnosu na prošlu godinu.

**26. Pristojbe i naknade (šifra 3295)**

U 2023. je naknada za nezapošljavanje invalida veća u odnosu na 2022.

**27. Postrojenja i oprema (šifra 422)**

U 2023. godini manje je nabavljeno uredske opreme i namještaja.

**28. Uređaji, strojevi i oprema (šifra 4227)**

U 2022. nabavljana je oprema potrebna zbog rekonstrukcije i obnove električnih instalacija, dok je u 2023. nabavljena kosilica.

**29. Rashodi za nabavu knjižne građe (šifra 424)**

Rashodi su povećani u odnosu na prošlu godinu jer od ove godine od Ministarstva kulture i medija RH primamo sredstva i sami po predloženom popisu nabavljamo knjige po modelu Otkup knjižne i neknjižne građe.

**30. Manjak prihoda i primitaka (šifra Y005)**

 U izvještajnom razdoblju smo ostvarili manjak prihoda i primitaka.

**31. Višak prihoda – preneseni ( šifra 9221-9222 )**

Višak prihoda od 40.149,81 euro, a činili su ga neutrošena sredstva tekuće donacije Američkog veleposlanstava (11.529,07 eura) , prihoda od upisa za nabavku knjižne i neknjižne građe u 2023. godini (13.272,28 eura) i obnovu stolarije središnje zgrade Knjižnice (15.348,46 eura). Preneseni višak prihoda je u potpunosti utrošen u 2023. godini.

**32. Višak prihoda raspoloživ u sljedećem razdoblju (šifra X006)**

Konačni financijski rezultat je višak prihoda od 32.335,96 eura, a čine ga neutrošeni prihoda od upisa. Kao i prethodnih godina i u 2023. prihodi od upisa nisu u cijelosti utrošena do kraja prosinca 2023. U 2024. će se utrošiti za nabavku knjižne građe u iznosu od 13.300,00 eura, a preostali iznos od 19.035,96 eura utrošit će se u troškove koji po projektu Energetska obnova zgrade Gradske i sveučilišne knjižnice nisu bili prihvatljivi, izmještaj knjižne građe i pronalaženje alternativnog prostor

**BILANCA**

U 2023. godini zbog pretvaranja kuna u euro prilikom usklađenja analitike dugotrajne nefinancijske imovine, nabavna vrijednost je povećana u odnosu na 2022., a ispravak vrijednosti je smanjen sve u korist izvora vlasništva za nefinancijsku imovinu.

**33. Imovina (šifra B001)**

Bilanca stanja je uravnotežena jer je vrijednost imovine ista vrijednosti obveza i vlastitih izvora.

Vrijednost zemljišta i stambenih zgrada (zgrada Europske avenije 24 i neotkupljenog stana) je knjigovodstvena a ne tržišna (revalorizacija se ne obavlja od 1993. godine jer ne postoji zakonska obveza do stope inflacije 5%). Izvršeno je i isknjiženje rashodovane dugotrajne imovine iz 2022. godine.

**34. Novac u banci i blagajni (šifra 1112)**

Financijsku imovinu čine novčana sredstva na žiro računu kod PBZ banke i u pomoćnim blagajnama dan 31.12.2023. Tu su sredstva za podmirenje troškova nastalih u 12/23, koji će biti plaćeni u 01/23 te višak koji prenosimo u 2023. koji će u toj godini prema Odluci o rasporedu rezultata biti utrošen.

**35. Ostala potraživanja (šifra 129)**

Potraživanja se odnose na nerefundirana bolovanja 2022. i 2023. na teret HZZO u iznosu od 9.665,00 eura, isplaćeno iz sredstava Državne riznice (isplaćeno u 2023. 6.604,30 eura ; 497,49 eura je bolovanje za 12/23 koje će biti isplaćeno u siječnju 2024.). te nerefundirano bolovanje na teret HZZO- a isplaćeno iz sredstava Grada 436,34 eura (iz sredstava Grada je isplaćeno u 2023. 378,89 eura, 282,24 eura se odnosi na bolovanje za 12/23 koje će biti isplaćeno u siječnju 2024.).

**36. Obveznice za prodaju otkupljenih stanova (šifra 1441)**

Kod prodaje društvenih stanova nad kojima je postojalo stanarsko pravo, prodaja se vršila i otkupom stare štednje koja je sukladno Zakonu o pretvaranju deviznih depozita građana u javni dug (NN106/93.) pripala Knjižnici i za to je dobila 30% vrijednosti depozita u obveznicama RH.

Na računima 14412/91122 vode se sredstva (kamate i anuiteti) koja prema potvrdi PBZ Zagreb iznose 1.321,39 EUR.

**37. Rashodi budućeg razdoblja (šifra 19)**

Rashodi budućeg razdoblja (šifra 191) čine obračunata materijalna prava – regres i pomoć za smrt roditelja koji će biti isplaćeni u siječnju 2024. godine.

Kontinuirani rashodi budućih razdoblja (šifra 193) čine obračunata plaća za 12/2023, prijevoz za 12/2023 te naknada za nezapošljavanje invalida za 12/2023 (MZO – 63.725,86 eura , Grad Os – 39.136,16 eura te naknada za invalide 280,00 eura).

**OBVEZE I VLASTITI IZVORI**

**38. Obveze za zaposlene (231)** su obveze za obračunatu a neisplaćenu plaću 12/22 obračunata i neisplaćena materijalna prava za 2023. te bolovanje na teret HZZO za 12/23. koja je iskazana u bilanci.

**39. Obveze za materijalne rashode, financijske rashode i ostale tekuće obveze (šifra 232, 2343, 239)**

Rashodi koji se odnose na prosinac 2023. (osim šifre 239 bolovanje na teret HZZO-a refundirano iz sredstava Državne riznice odnosi se na dio 2022. i 2023. g.) i terete izvještajno razdoblje 2023.

**40. Ostali vlastiti izvori (šifra 912)**

Ostali vlastiti izvori su izvori vlasništva za donacije i izvori vlasništva za obveznice.

**41. Višak/manjak (šifra 92211 i šifra 9222)**

Sukladno čl. 215 Pravilnika o proračunskom računovodstvu i Računskom planu ( NN 158/2023) provedena je korekcija rezultata za evidentiranje sredstava na računima kapitalnih prijenosa sredstava. Višak prihoda od poslovanja je 53.464,55 eura i manjak prihoda od nefinancijske imovine je 21.128,58 eura (razlika je višak prihoda od 32.335,96 eura koji će se po Odluci o rasporedu rezultata knjižiti u 2024.).

**PROMJENE U VRIJEDNOSTI I OBUJMU IMOVINE I OBVEZA ZA RAZDOBLJE1. 1 DO 31.12.2023. (P-VRIO)**

**42. Iznos povećanja (šifra 91512 – promjena u obujmu imovine)** odnosi se na povećanje vrijednosti dugotrajne imovine za knjižničnu građu koju je Ministarstvo kulture i medija dostavilo otkupom i od Obaveznog primjerka knjižnične građe za 2023.g koju smo dobili od Nacionalne i sveučilišne knjižnice Zagreb.

**43. Iznos smanjenja (šifra 91512 – promjena u obujmu imovine)**

odnosi se na smanjenje vrijednosti dugotrajne imovine za knjižničnu građu zbog IVOS-a i isknjiženja knjiga i knjižnične građe.

**IZVJEŠTAJ O RASHODIMA PREMA FUNKCIJSKOJ DJELATNOSTI**

**za razdoblje 1.1. do 31.12. 2023. (RAS- funkcijski)**

**44. Rekreacija, kultura i religija (šifra 08)**

Gradska i sveučilišna knjižnica Osijek ustanova je u sastavu Sveučilišta J.J. Strossmayera u Osijeka i obavlja knjižničnu djelatnost te je popunjen ( šifra 082 ) s podacima o ukupnim rashodima koji su jednaki podacima šifra Y034 – ukupni rashodi na obrascu PR-RAS .

**OBVEZE**

**45. šifra V001 – Stanje obveza 1.1.2023. godine**

Stanje obveza sa 1.1.2023. godine je bilo 108.300,88 eura.

**47. šifra V009 – Stanje obveza na kraju izvještajnog razdoblja**

Obveze na kraju izvještajnog razdoblja su 118.973,19 eura i najvećim djelom se sastoje od izdataka za plaće zaposlenika za plaću za prosinac 2023. godine. Treba napomenuti da ukupan iznos obveza čine nedospjele obveze koje će biti podmirene tijekom siječnja 2024. godine (izuzetak je bolovanje na teret HZZO).

**OBAVEZNE BILJEŠKE UZ BILANCU**

1. **Popis ugovornih odnosa**

OBVEZNE BILJEŠKE UZ BILANCU

Popis ugovornih odnosa i sl. koji uz ispunjenje uvjeta, mogu postati obveza ili imovina (dana kreditna pisma, hipoteke i slično)



1. **Gradska i sveučilišna knjižnica u Osijeku u 2023. nije imala sudskih sporova.**

U Osijeku, 30.01.2024. Ravnateljica DUBRAVKA PAĐEN FARKAŠ, viša knjižničarka